दोनों समुदायों से भाईचारे की अपील
गुरुवाररात गणेश चौक स्थित सिद्धि विनायक मंदिर पर अज्ञात लोगों द्वारा कथित रूप से की गई तोड़फोड़ की घटना के बाद दूसरे दिन शांति बनी रही। मामला खत्म होने के बाद शुक्रवार को पुलिस थाना परिसर में पुलिस उपाधीक्षक चंदनसिंह एसडीएम गोपाल सोनी की अध्यक्षता में दोनों पक्षों की बैठक हुई।
बैठक में सीएलजी शांति समिति की नई कार्यकारिणी का गठन करते हुए दोनों समुदायों को भाईचारे एवं सौहार्द्र पूर्ण वातावरण बनाए रखने की अपील की।
नगर के बीचोंबीच गणेश चौक स्थित सिद्धि विनायक मंदिर पर गुरुवार रात असामाजिक तत्वों द्वारा नुकसान पहुंचाए जाने से दो समुदायों में तनाव का माहौल पैदा हो गया था। इसके बाद कुछ लोगों ने पुलिस प्रशासन से सीएलजी शांति समिति की बनी कार्यकारिणी की सक्रियता पर सवाल उठाए। इसके बाद शुक्रवार सुबह पुलिस थाना परिसर में पुलिस उपाधीक्षक चंदनसिह एसडीएम गोपाललाल सोनी की अध्यक्षता में दोनों पक्षों के नागरिकों की बैठक हुई।
बैठक में सर्वसम्मति से निर्णय लिया गया कि भविष्य में नगर में निकलने वाले जुलूस के दौरान कोई भी व्यक्ति रोड क्रॉस बैनर नहीं लगाएगा। दोनाें समुदाय के लोगों ने सीएलजी शांति समिति की नवीन कार्यकारिणी के गठन के लिए नाम बताए। बैठक में सीआई गजेंद्रसिंह नरूका, थानाप्रभारी सांवतसिह, भंवरसिंह, भाजपा नगर अध्यक्ष अरुण मिश्रा, प्रतापसिंह मेहता, हाजी नन्ने खां मंसुरी, गंभीरसिंह राठौड़, हाजी फकीर मोहम्मद छीपा, बुंदू कुरैशी आदि मौजूद थे।
बाजार खुले, माहौल सामान्य हुआ
शुक्रवारको आमेटा बाजार खुल गया। हालात सामान्य होने से आम लोगों का जीवन पुन: पटरी पर लौट आया। थाना प्रभारी सांवतसिह ने बताया कि अब माहौल शांत है, लेकिन एहतिहात के तौर पर नगर के मुख्य चौराहों धार्मिक संवेदनशील इलाकों में पुलिस गश्त रहेगी।
आमेट . थाना परिसर में सीएलजी की बैठक में उपस्थित सदस्य।
सीएलजी बैठक को संबोधित करते डीएसपी चंदन सिंह।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva